Die bruid van Jesus - www.bybelkennis.co.za
by Mitch Kalp · Published 30/05/2011 · Updated 28/09/2014
Die bruid van Jesus – Jan van der Watt
Is daar `n skrif in die Bybel wat aan ons noem dat ek die bruid van Jesus is en kan die bruid dan lewende water gee soos Openbaring 22:17.
Die beeld van die bruid was een van die Bybelse beelde wat gebruik is om te beskryf wat gebeur met die wederkoms. Jesus as bruidegom sal kom om sy bruid te gaan haal. Die finale tyd saam met Jesus word dus met ’n bruilofsfees vergelyk (sien Matt 22:1-14). In Open 19:7-9 lees ons:
‘7﻿Laat ons bly wees en juig
﻿en aan Hom die eer gee,
﻿want die bruilof van die Lam
﻿en sy bruid het haar daarvoor
8﻿God het haar dit vergun om fyn, helder blink klere aan te trek.”
﻿Hierdie fyn klere is die regverdige dade van die gelowiges.
9﻿Toe sê die engel vir my: “Skryf op: Geseënd is hulle wat na die bruilofsmaal van die Lam uitgenooi is.”’
Hier kan ons sien dat die kerk as ’n bruid beskryf word wat wag vir haar bruidegom. Sy moet haar intussen voorberei vir sy koms deur goeie dade te doen. In Open 21:2 lees ons verder: ‘2﻿En ek het die heilige stad, die nuwe Jerusalem, van God af uit die hemel uit sien afkom. Die stad was gereed soos ’n bruid wat vir haar man versier is.’ Hier word die beeld van die bruid weer gebruik om die nuwe Jerusalem te beskryf.
In Joh 3:28-30 beskryf Johannes die Doper Jesus ook as die bruidegom wat sy bruid kom haal. In Johannes 4 kom die Samaritane dan in ‘n groot groep na Jesus, hulle bruidegom.
Tags: Bruid van JesusJesus